title: Sesayut
text: Iti Sesayut SANGKUNING RAT, madasar antuk dulang duwurnyané susunin antuk aled sesayut, duwurnyané susunin antuk nasi putih tanekan acatu agung, ulam itik putih mapanggang, winangun urip, magenah ring duwur nasine, ring tengah nyané tancebin sekar tunjung putih akatih, taji manut uriping pawetonan, kembang pahyas, pisang mas, sesanganan, raka-raka sejangkep nyané, penyeneng alit 1, pras alit 1, sampyan nagasari, canang pahyasan. Tatebasan puniki ka-anggén ri kala mapahayu sang angawa rat.